Yamandagi harbiy operatsiya prezident Hodiy iltimosi bilan to‘xtatildi

Saudiya Arabistoni rahbarligidagi koalitsiyaning “Jasorat bo‘roni” harbiy operatsiyasi Yaman prezidenti Abdu Rabbo Mansur Hodiy iltimosi bilan yakunlandi, deya xabar bermoqda “Gazeta.ru”. Bu haqda koalitsiya qo‘mondonligi vakili Ahmad al Asiriy Ar-Riyoddagi matbuot anjumanida aytib o‘tdi.

“Operatsiya prezident Hodiy va mamlakatning qonuniy hukumati so‘roviga ko‘ra to‘xtatildi”, — dedi u.
Uning aytishicha, operatsiya to‘xtatilganiga qaramay, koalitsiya xusiylarning olg‘a siljishiga qarshilik qilishda davom etadi.
26-mart kuni Saudiya Arabistoni Yamanning yarmini egallab olgan isyonchi xusiylarga qarshi harbiy operatsiyani boshlagan edi.